ภาษีที่ดิน
โดย...ชัตน์วรี (shewarat@hotmail.com)
29 ต.ค. 2565

โดย...ชัตน์วรี ([email protected])
เก็บมาฝาก "เคล็ดลับแนะนำวิธีเตรียมพร้อมเพื่อบริหารจัดการภาษีที่ดินแบบคุ้มค่า" ในงานสัมมนาภาษีที่ดิน (ใหม่) ที่คาดว่าจะประกาศเป็นกฎหมายในปี 2560 และอาจมีผลบังคับใช้ในปี 2561 ซึ่งจัดงานโดยกรุงศรี เอ็กซ์คลูซีฟ
1.การลดภาระภาษีที่ดินของบ้านหลังหลักด้วยการย้ายทะเบียนบ้านของเจ้าของกรรมสิทธิ์ ไปอยู่ในทะเบียนบ้านหลังที่แพงที่สุด (กรณีมีบ้านหลายหลัง) เพื่อให้ได้รับการยกเว้นภาษีที่ดินสำหรับบ้านหลังหลักโดยจะยกเว้นภาษีให้แก่บ้านและที่ดินที่เป็น “บ้านหลังหลัก” สำหรับมูลค่า (ราคาประเมินฯ) ไม่เกิน 50 ล้านบาท 
2.แปลงที่ดินรกร้างไปเป็นประเภทอื่นที่ได้รับยกเว้นภาษีที่ดิน  เช่น ที่ดินเพื่อประโยชน์สาธารณะ  สนามเด็กเล่น สนามกีฬา หรือนำที่ดินทำการเกษตรกรรม เพื่อให้เสียภาษีที่ดินน้อยลง
3.การแปลงที่ดินไปเป็นหุ้น โดยสามารถโอนที่ดินใน “ราคาตลาด” เพื่อเปลี่ยนเป็นหุ้นของบริษัท ซึ่งจะช่วยสะท้อนมูลค่าจริงของที่ดินได้มากกว่าราคาประเมินราชการ และยังสามารถโอนหุ้นของบริษัทที่เป็นเจ้าของที่ดินนี้เป็นมรดกให้แก่ลูกหลานได้อีกด้วย